

Tisztelt Partnerünk!

Ezúton szeretnénk tájékoztatni, hogy 2016. március 17-18. között kerül megrendezésre a Magyar-Szerb Gazdasági Vegyes Bizottsági ülés, mely alkalomból Snežana Bogosavljević-Bošković mezőgazdasági és környezetvédelmi miniszter asszony vezetésével szerb üzletember delegáció érkezik Magyarországra.

Az eseményhez kapcsolódóan, a Magyar Nemzeti Kereskedőház Zrt. a Magyar Kereskedelmi és Iparkamara együttműködésével üzleti fórumot és üzletember-találkozót szervez, melyre tisztelettel meghívjuk Önt.

Az üzleti tárgyalások elsősorban a **mezőgazdaság és élelmiszeripar, gépipar és élelmiszeripari csomagolóipar** területére fókuszálnak, ennek ellenére természetesen örömmel várjuk a többi szektorban tevékenykedő cégeket is.

**Üzleti Fórum időpontja:**

**2016. március 17.**

**Üzleti Fórum helyszíne:**

**Novotel Budapest Danube Hotel**

Cím: Budapest, Bem rkp. 33, 1027

**Programtervezet:**

13:30-14:00 Regisztráció

14:00-14:20 Köszöntő beszédek

14:20-15:30 Szakmai előadások

15:30-15:50 Kávészünet

15:50-17:15 B2B találkozók

Az üzleti fórumon magyar-szerb, illetve szerb-magyar szinkrontolmácsolást biztosítunk. A B2B találkozók hivatalos nyelve angol, de korlátozott számban, igény szerint tolmácsokat is tudunk biztosítani.

A részletes programtervet és a szerb cégek listáját a későbbiekben küldjük meg a jelentkezőknek.

A rendezvény ingyenes, de előzetes regisztrációhoz kötött. Kérjük, hogy a rendezvényen való részvételi szándékát az [**alábbi linken**](http://mailer.tradehouse.hu/form.php?f=k7ea75af89) található regisztrációs felület kitöltésével szíveskedjen jelezni **legkésőbb 2016. február 26-ig**.

Amennyiben bármilyen kérdés felmerülne a rendezvénnyel kapcsolatban, kérjük, a rendezveny@tradehouse.hu email címen jelezze. A tárgyban kérjük feltüntetni: „Magyar-Szerb Üzleti Fórum”.

Tisztelettel,

Magyar Nemzeti Kereskedőház